RO
C 156/24
Jurnalul Oficial al Uniunii Europene
3.5.2023
Caracteristici specifice (în comparație cu băuturile spirtoase din aceeași categorie) — „Borzag pálinka” are o tărie alcoolică peste 40 % vol., deoarece caracteristicile sale aromatice predomină și se dezvoltă în mod corespunzător la o tărie alcoolică mai mare; are un conținut de substanță volatilă de cel puțin 350 g/hl de alcool 100 % vol., care se datorează bogăției aromatice a materiei prime, și anume bozul, din județul Nógrád. — Printre notele aromatice caracteristice ale „Borzag pálinka” se numără dulceața (un gust plăcut de ciocolată, fructe și miere), gustul picant, eventual cu un caracter de mirodenii (mentă, mirodenii verzi, vanilie, anason, ienupăr), dar pot fi prezente, de asemenea, note de coajă de portocale și de marțipan provenite din fructele sâmburoase.
5.
Delimitarea ariei geografice Zona administrativă a județului Nógrád
6.
Metoda de producere a băuturii spirtoase Fructele originare din aria delimitată pot fi zdrobite, fermentate, distilate și maturate într-o distilerie situată în aria geografică delimitată.
Principalele etape ale producției de „Borzag pálinka” sunt următoarele: 1.
Selectarea și acceptarea fructelor 2.
Zdrobire 3.
Fermentare 4.
Distilare 5.
Maturare, depozitare 6.
Producerea și tratarea „Borzag pálinka”
6.1.
Selectarea și acceptarea fructelor Fructele trebuie să fie coapte și să nu conțină boabe stricate și materii străine. 6.2.
Zdrobire Boabele mici de fructe trebuie să fie dezbrobonite iar boabele trebuie zdrobite, dar numai în măsura în care sâmburii rămân întregi (reducând posibilitatea formării cianurii de hidrogen).
Materia primă este apoi introdusă direct în rezervoarele de fermentare (din oțel inoxidabil, eventual din plastic).
În funcție de consistența fructelor, poate fi necesar să se adauge apă în cazul în care boabele sunt stafidite, deoarece numai atunci poate avea loc o fermentare corespunzătoare. 6.3.
Fermentare Este permisă și recomandată utilizarea tehnologiilor de ultimă generație și a materialelor auxiliare (fermentație controlată, drojdii de cultură, enzime pectice).
pH-ul optim al borhotului este între 2,8 și 3,5.
Borhotul fermentat trebuie distilat cât mai curând posibil, dar nu mai târziu de 30 de zile de la fermentare.
Dacă este necesar, borhotul fermentat trebuie depozitat la 10-22 °C. 6.4.
Distilare „Borzag pálinka” poate fi produsă utilizând orice echipament de distilare disponibil în comerț.
Tehnologia alambicului poate fi menționată în mod specific dacă „Borzag pálinka” a fost produsă utilizând un echipament de distilare cu o capacitate maximă de 1 000 de litri și o suprafață de cupru, cel puțin prin distilare fracționată dublă. 6.5.
Maturare, depozitare După rafinare/distilare, „Borzag pálinka” trebuie maturată într-o încăpere protejată de lumină, la o temperatură uniformă mai mică de 20 °C și umiditate moderată, pentru a permite amestecul aromelor și parfumurilor complexe.
Durata perioadei de maturare trebuie să fie de cel puțin 60 de zile.
În această perioadă „Borzag pálinka” nu trebuie supusă la procese fizice sau chimice.